# **Tervezett közösségfejlesztés módszertani alapjai a köznevelésben, óvodás és kisiskoláskorú gyermekközösségekben**

**A képzés oktatóinak bemutatkozása**

# C:\Users\pappnel\Downloads\Herbainé Szekeres Erika.jpgHerbainé Szekeres Erika

**Herbainé Szekeres Erika szakvizsgázott okleveles - oligofrénpedagógia-logopédia szakirányos - gyógypedagógus vagyok, a gödöllői Szent Imre Katolikus Általános Iskola és Óvodában, valamint a PMPSZ Gödöllői Tagintézményében dolgozom.**

A képzésen részt vevő pedagógusok megismerhetnek egy olyan innovatív eszközt, mely segítségükre lehet a rájuk bízott gyermek/tanulóközösségek kapcsolatrendszerének feltárásában és a közösségfejlesztéssel kapcsolatos céljaik kitűzésében és elérésében, valamint nevelő-oktató munkájuk hatékonyságának növelésében egyaránt.

# C:\Users\pappnel\Downloads\Horváth Endre.jpg

# Horváth Endre

**Horváth Endre – tanulásban akadályozottak pedagógiája szakirányon végzett gyógypedagógus vagyok, jelenleg az ELTE BGGYK Atipikus Viselkedés és Kogníció Gyógypedagógiai Intézetében dolgozom egyetemi tanársegédként.**

A résztvevők egy gyakorlat fókuszú, interaktív, teljesen online képzésben ismerkedhetnek meg olyan eszközökkel, amelyeket mindennapi munkájukba beépítve támogathatják a gyermeki/tanulói közösségek fejlődését, formálódását.

# C:\Users\pappnel\Downloads\Kaptás-Kiss Dóra.jpgKaptás-Kiss Dóra

**Kaptás-Kiss Dóra - tanulásban akadályozottak pedagógiája és pszichopedagógia szakirányon végzett gyógypedagógus vagyok, jelenleg a Bács-Kiskun Megyei Pedagógiai Szakszolgálat Kecskeméti Tagintézményében dolgozom.**

Minden gyermek és fiatal életében kiemelt jelentőségű, hogy milyen szociális kapcsolatokat tud kialakítani és fenntartani egy közösségben. Úgy gondolom, hogy a digitális világ térnyerésével még nagyobb hangsúlyt kellene, hogy kapjon a pedagógusok közösségformáló szerepe, a képzésen ehhez a munkához igyekszünk segítséget nyújtani gyakorlatias módszerek és eszközök bemutatásával.

# C:\Users\pappnel\Downloads\Szekeres Ágota.jpgdr. Szekeres Ágota

**dr. Szekeres Ágota vagyok, okleveles gyógypedagógus és pszichológus. Az ELTE BGGYK Atipikus Viselkedés és Kogníció Gyógypedagógiai Intézetében dolgozom egyetemi docensként.**

A képzéssel az elmúlt majdnem 10 év munkájára teszünk pontot, hiszen végre eljutottunk oda, hogy a közösségek megismerése kapcsán bemutathatjuk a saját fejlesztésű keretrendszerünket. Bízom benne, hogy a jelentkező hallgatók egy felhasználóbarát, objektív és innovatív rendszerrel ismerkedhetnek meg.